钦定古今图书集成/理学汇编/文学典/第104卷 > 吴子孝
## 钦定古今图书集成/理学汇编/文学典/第104卷 > 吴子孝

按《列朝诗集》，“子孝字纯叔，长洲人，文端公一鹏之子
也。选翰林庶吉士，出为工部主事，历光禄寺丞，迁湖
广参议，提督太和山。”子孝髫时侍文端公，命赋傀儡
中妇人，应口成诗，坐客绝倒，议论秀发，手不释卷。为
文章弘衍浩博，《玉涵堂稿》十卷，皇甫子循点定。摘其
佳句数十联，以为颜谢英灵。常病宋史繁芜，欲加删
润，槁未就而卒。